**ДО**

**ОБЩИНСКИЯ СЪВЕТ**

**НА ОБЩИНА ПЪРВОМАЙ**

**ДОКЛАДНА ЗАПИСКА**

**ОТ**

**ХАМДИ МУСТАФА – ЗАМЕСТНИК-КМЕТ НА ОБЩИНА ПЪРВОМАЙ**

**ОТНОСНО:** Отчет за изпълнение на програма за опазване на околната среда на територията на община Първомай за 2023 г.

**УВАЖАЕМИ Г-Н ПРЕДСЕДАТЕЛ,**

**УВАЖАЕМИ ОБЩИНСКИ СЪВЕТНИЦИ,**

Съгласно чл. 79, ал. 1 от Закон за опазване на околната среда, Кметът на Общината разработва Програма за опазване на околната среда за територията на съответната община. Основното предназначение на програмата е да се постигне устойчиво решаване на екологичните проблеми в общината и запазване на доброто състояние на околната среда.

В съответствие с чл. 79, ал. 4 от Закон за опазване на околната среда, програмата се приема от общински съвет, който контролира изпълнението й.

Правната норма на чл. 79, ал. 5 от Закон за опазване на околната среда изисква Кметът на Общината да информира ежегодно в срок до 31 март общинския съвет за изпълнението на програмата през предходната календарна година, а при необходимост - и предложения за нейното допълване и актуализиране.

Съгласно чл. 79, ал. 6 от същия закон, отчетите по програмата се предоставят за информация в съответната Регионална инспекция по околната среда и водите.

В изпълнение на горепосочените изисквания Община Първомай има приета Програма за опазване на околната среда на територията на община Първомай за периода 2021 – 2028 г., преминала преценка необходимостта от извършване екологична оценка от РИОСВ – Пловдив с Решение № ПВ-ЕО-27/2022 г., приета от Общински съвет на община Първомай с Решение № 333 на 31.08.2022 г. по протокол № 37, изменена и допълнена с Решение № 445 от 27.04.2023 г. по протокол № 45 на Общинска съвет на община Първомай.

Изпълнените дейности по приоритетите, заложени в програмата са посочени в Приложение 1, неразделна част от настоящата докладна записка.

Предвид гореизложеното и на основание чл. 21, ал. 2 във връзка с ал. 1, т. 24 от Закон за местното самоуправление и местната администрация, във връзка с чл. 79, ал. 4 и ал. 5 от Закон за опазване на околната среда, предлагам на Общинския съвет на община Първомай да приеме следното

**РЕШЕНИЕ:**

1. Приема Отчет за изпълнение на Програмата за опазване на околната среда на територията на община Първомай за 2023 г.

**МОТИВИ:** Във връзка с изпълнение на законово задължение на Кмета на Община Първомай да информира ежегодно в срок до 31 март общинския съвет за изпълнението на Програмата за управление на отпадъците и на основание чл. 21, ал. 2 и чл. 21, ал. 1, т. 24 от Закон за местното самоуправление и местната администрация и чл. 79, ал. 4 и ал. 5 от Закон за опазване на околната среда.

**Приложение:**Отчет за изпълнение на Програмата за опазване на околната среда на територията на Община Първомай за 2023 г.

**ВНОСИТЕЛ:**. /П/

**ХАМДИ МУСТАФА**

***Заместник-кмет на Община Първомай***